Qqaren at zik yeḥzen uxxam ur texdim llal-is, yeḥzen yiger ur yexdim bab-is, yal taɣawsa teḥwaǧ imawlan-is deg tallit n wass-a afud n yal tamurt icudd ɣer tdamsa-s, timura akk i d-yufraren deg umaḍal ufrarent-d s tdamsansent, ass-a tamurt nneɣ akken i d-tettban gar tmura nniḍen, neḥṣa akk d tamurt tamerkantit d tamesbaɣurt, aladɣa deg tdamsa teṭṭef amḍiq-is ger tiyaḍ, xas ulama tugget n yifarisen tettawi-ten-id seg beṛṛa, ihi azal n tfellaḥt ɣer leqbayel d ameqqran, tudert-nsen tcudd mliḥ ɣer lxedma n wakal, s ṭṭul n useggas, yettili-d deg-s wuẓẓu d uzraɛ, meɛna yal lweqt d acu i xeddmen degs, irgazen d wid yezgan xeddmen tafellaḥt si tyerza ɣer tmegra ɣer userwet deg unebdu, ma d tilawin zerɛaent leḥwaḍ ama d lleft neɣ d taga akk d claḍaAtg, akk ayen taḥwag twacult, acku tameṭṭut tferraḥ aṭas mi ara tečč ayen i as-d-wwin ifassen-is deg tmazirt-is, imi iban-d leɛtab i taɛteb.